नई दिल्ली: मलयालम फिल्म इंडस्ट्री के सुपरस्टार मोहनलाल ने सोमवार को नई दिल्ली में प्रधानमंत्री नरेंद्र मोदी से मुलाकात की। उन्होंने मोदी से मुलाकात कर उन्हें कैंसर केयर सेंटर के बारे में जानकारी दी, साथ ही पीएम को Global Malayalee Round table का भी न्यौता दिया। इस मुलाकात के बाद अटकलों का बाजार गर्म हो गया है कि भाजपा मोहनलाल को केरल की राजधानी तिरुवनंतपुरम से टिकट दे सकती है। ऐसे में मोहनलाल के 2019 का लोकसभा चुनाव लड़ने की चर्चा हो रही है।